Da er vi helt ferdige med alle små og store ting, alt er vasket grundig ned, alt er godkjent og alt klart! TVIII TVII til oss i morgen på første slaktedag på eget gårdsanlegg. Det føles godt å kunne avlive dyrene helt stressfritt ute i skogen på beitet sitt, uten at de merker noe som helst. ( Vi bruker en veldig sterk strømtang, og så stikking) Så vidt meg bekjent er vi de eneste som gjør det på denne måten?
Noe har vi klart å få kjøpt brukt, noe har vi måtte fått spesiallaget, mye er nytt og alt er tenkt ut av min superlure mann som jeg er sååå imponert over! <3
Dyret blir avlivet i beitet og transportert opp på platformen her hvor de begynner med skylling og så skollekaret, før det blir heiset opp, siste rest av bust blir tatt med propanbrenner, før det ruller på hengebanen inn. Innmat ut og slaktet ferdig og delt, merket og sendt inn på kjøla.